Všeobecné obchodné podmienky a ubytovaní poriadok

Prevádzkovateľ:
IM PROPERTY, s.r.o.
IČO: 52 094 154, DIČ: 2120918492, IČ DPH: SK2120918492, so sídlom Latorická 45, 821 07 Bratislava, zapísaná v Obchodnom registri Okresného súdu Bratislava I, oddiel: Sro, vložka číslo 134465/B

1. Úvodné ustanovenie
1.1 Ubytovanie v apartmáne CHALET OTUPNÉ ( ďalej ako „Apartmán“) sa riadi všeobecne záväznými právnymi predpismi platnými na území Slovenskej republiky a týmito Všeobecnými obchodnými podmienkami ( ďalej ako „VOP“), ktoré sú taktiež ubytovacím poriadkom. Hosť akceptuje VOP ako zmluvnú podmienku ubytovania v Apartmáne, rezerváciou služieb zákazník vyhlasuje, že sa s týmito VOP oboznámil, porozumel im a je povinný dodržiavať ich ustanovenia. Prevádzkovateľ je oprávnený tieto VOP jednostranne zmeniť, pričom táto zmena je účinná odo dňa ich zverejnenia na internetovej stránke Apartmánu. Účinné znenie VOP je prístupné na internetovej stránke www.chaletotupne.sk.

2. Všeobecné obchodné podmienky
2.1 Zmluva o ubytovaní osôb v Apartmáne vzniká písomným potvrdením  ústne alebo písomne podanej žiadosti hosťa o rezerváciu ubytovania v Apartmáne. Zmluvnými stranami tejto zmluvy o ubytovaní je prevádzkovateľ a hosť. Zmluva nadobúda účinnosť až zaplatením ceny za Služby. Zmluva sa uzatvára na dobu určitú. V prípade objednávky ubytovania treťou osobou zodpovedá táto osoba voči Prevádzkovateľovi spolu s hosťom ako spoločný dlžník za všetky záväzky vyplývajúce zo zmluvy.
2.2 VOP sú tieto Všeobecné podmienky, ktoré sú neoddeliteľnou súčasťou Zmluvy o ubytovaní, ak sa zmluvné strany nedohodli písomne inak. 

3. Rezervácia a platobné podmienky
3.1 Hosť má možnosť kontaktovať prevádzkovateľa e-mailom na e-mailovú adresu info@chaletotupne.sk, alebo prostredníctvom formulára zverejneného na internetovej stránke Prevádzkovateľa za účelom získania cenovej ponuky.
3.2 Platnosť cenovej ponuky je 72 hodín od okamihu jej zaslania. V prípade ak hosť prejaví záujem o rezerváciu ubytovania za poskytnutú cenu, zašle prevádzkovateľ hosťovi potvrdenie o predbežnej rezervácii,  ktorá bude obsahovať dátum príchodu a odchodu, cenu pobytu s informáciou o lehote splatnosti, variabilného symbolu a informáciu čo je v cene pobytu zahrnuté.  
3.3 Lehota splatnosti je spravidla 3 dni odo dňa doručenia potvrdenia o predbežnej informácii hosťovi. Prevádzkovateľ si však vyhradzuje právo v niektorých prípadoch určiť inú lehotu splatnosti ako 3 dni. Cenu za rezervovanú službu je hosť povinný uhradiť v plnej výške (100%) pri rezervácii. Ak nebude cena uhradená riadne a včas, predbežná rezervácia je zrušená a hosťove právo na predbežnú rezerváciu zaniká, pričom hosťovi nevzniká právo na akúkoľvek finančnú či nefinančnú náhradu alebo náhradu škody. 
3.4 Po pripísaní finančných prostriedkov na účet prevádzkovateľa je hosťovi zaslané  potvrdenie o úhrade a rezervácie. Rezervácia sa stáva záväznou až okamihom pripísania peňažných prostriedkov na bankový účet Prevádzkovateľ. Hosť je povinný pri uskutočňovaní rezervácie vypísať presný počet osôb, ktoré sa zúčastnia pobytu. V prípade ak hosť neuskutočňuje rezerváciu pre seba, je povinný uviesť meno a priezvisko plnoletej osoby, e-mailovú adresu a telefónne číslo, v prospech koho sa rezervácia vykonáva. Hosť poskytne prevádzkovateľovi údaje v zmysle zákona číslo 253/1998 Z.z. o hlásení pobytu občanov SR v registri obyvateľov SR v platnom znení a v zmysle zákona č. 18/2018 Z.z. o ochrane osobných údajov v platnom znení. Hosť, ktorý nie je štátnym občanom Slovenskej republiky, je povinný v zmysle zákona č. 404/2011 Z.z. o pobyte cudzincov vyplniť a odovzdať Prevádzkovateľovi úradné tlačivo o hlásení pobytu pre cudzineckú políciu. 
3.5 V prípade telefonickej rezervácie, hosť kontaktuje Prevádzkovateľa telefonicky na  telefónnych číslach zverejnených na internetovej stránke Prevádzkovateľa. V prípade telefonickej rezervácie sa postupuje obdobne ako pri rezervácii prostredníctvom online formulára a platia ustanovenia 3.2 až 3.4 týchto VOP. 
3.6 Cenu za rezervované služby je hosť povinný uhradiť v plnej výške pri uskutočňovaní rezervácie.
3.7  Bankové poplatky súvisiace s realizáciou úhrady ceny za hosťom rezervované služby znáša hosť v plnom rozsahu. V cene za ubytovanie je zahrnutá aj daň z pridanej hodnoty v zmysle príslušných právnych predpisov. Cena nezahŕňa daň za ubytovanie, ktorý sa platí spolu s cenou za ubytovanie podľa sadzieb miestnej dane platných v zmysle príslušných právnych predpisov v čase pobytu Hosťa. Cena zahŕňa: cena ubytovania, cenu za parkovanie, pripojenie wi-fi, vírívku a vonkajšiu terasu s jedálenským priestorom.
3.8 Po ukončení pobytu vystaví Prevádzkovateľ hosťovi daňový doklad vo forme faktúry. Pri rezervácii Hosť uvedie správne fakturačné údaje na ktoré Prevádzkovateľ vystaví faktúru a to v prípade právnickej osoby je to obchodné meno, sídlo, IČO, DIČ, IČ DPH, zápis v obchodnom registri, bankové spojenie a v prípade fyzickej osoby -podnikateľa je to obchodné meno, miesto podnikania, IČO, DIČ, IČ DPH, zápis v živnostenskom alebo inom registri, bankové spojenie. 
3.9 Ak si Hosť skráti dohodnutý pobyt, Prevádzkovateľ je oprávnený mu účtovať plnú výšku dohodnutej ceny za celú dĺžku dohodnutého pobytu.
3.10 V prípade nevyužitia rezervovaných služieb z akýchkoľvek dôvodov na strane hosťa alebo osoby, ktorá má byť účastníkom pobytu, alebo bez uvedenia dôvodov (nenastúpenie na pobyt, neskorší dátum nástupu na pobyt) nevzniká hosťovi právo na akúkoľvek finančnú či nefinančnú náhradu, náhradné plnenie alebo náhradu škody.

4. Ubytovací poriadok
4.1  V Apartmáne môže byť ubytovaný Hosť, ktorý je k ubytovaniu riadna prihlásený. Hosť sa prihlasuje na recepcii hneď po príchode. K prihláseniu je Hosť povinný predložiť na recepcii svoj preukaz totožnosti -občiansky preukaz, cestovný pas alebo iný platný doklad totožnosti v zmysle zákona číslo 253/1998 Z.z. o hlásení pobytu občanov SR v registri obyvateľov SR v platnom znení a v zmysle zákona č. 18/2018 Z.z. o ochrane osobných údajov v platnom znení.
4.2 Hosť, ktorý nie je štátnym občanom Slovenskej republiky, je povinný v zmysle zákona č. 404/2011 Z.z. o pobyte cudzincov vyplniť a odovzdať na recepcii úradné tlačivo o hlásení pobytu pre cudzineckú políciu, ktoré poskytne pracovník recepcie. 
4.3 Rezerváciu hosť vytvára vo vlastnom mene alebo v prospech tretej osoby, registrácia a ubytovanie je možné len v prítomnosti osoby, na ktorej meno je rezervácia evidovaná.
4.4 Nástup na pobyt (check - in) je možný od 14.00 hod do 20.00 hod. Neskorší check - in  si prevádzkovateľ účtuje vo výške 25 € za každú začatú hodinu. Pokiaľ to bolo vopred dohodnuté a zároveň to umožňuje situácia je možné si vopred dohodnúť aj skorší čas nástupu.  Ukončenie pobytu (check - out)je v deň odchodu v zmysle rezervácie do 10.00 hod, ak čas ukončenia pobytu nebol dohodnutý inak. 
4.5 Ubytovanie sa považuje za uvoľnené a odovzdané potom, ako Hosť vynesie všetky svoje veci, odovzdá kartu od ubytovania pracovníkovi recepcie a oznámi mu odhlásenie sa z ubytovania. Prevádzkovateľ si vyhradzuje právo skontrolovať stav v akom sa Apartmán po odovzdaní nachádza.
4.6 V prípade ak sa Hosť neubytuje najneskôr do 22:00 hod. dohodnutého dňa príjazdu Hosťa, má prevádzkovateľ právo prenajať Apartmán tretej osobe. Toto neplatí ak sa hosť s prenajímateľom dohodli na neskoršom príchode, za ktoré si prevádzkovateľ účtuje  príplatok. 
4.7 Hosť je povinný pri ubytovaní skontrolovať funkčnosť celého zariadenia a akékoľvek nedostatky, nezrovnalosti alebo výhrady ihneď po ich zistení nahlásiť telefonicky Prevádzkovateľovi na tel. číslo +421 948 744 099. Rovnako je povinný postupovať aj v prípade, ak zistí akékoľvek poškodenie izby alebo jej inventáru. V prípade, ak Prevádzkovateľ zistí poškodenie Apartmánu po ukončení pobytu hosťa bez toho, aby hosť na tieto skutočnosti upozornil, je hosť povinný nahradiť prevádzkovateľovi škodu za poškodenie Apartmánu, jeho inventáru a vírivky v plnom rozsahu.

5 Všeobecné informácie a zodpovednosť Hosťa a Prevádzkovateľa
5.1 Prevádzkovateľ nezodpovedá za škodu na veciach vnesených a odložených klientom v Apartmáne. Za klenoty, peniaze a iné cennosti Prevádzkovateľ nezodpovedá.
5.2 Prevádzkovateľ neručí za prípadné úrazy počas pobytu. 
5.3 Pred vstupom do vírivky je Hosť povinný sa osprchovať a preštudovať si priložený manuál na obsluhu vírivky. Nedodržanie povinnosti osprchovania sa bude sankcionované sumou 50 € (čistota vody je meraná diaľkovo pomocou aplikácie).V poškodenia vírivky je Hosť povinný uhradiť spôsobenú škodu.
5.4 Povinnosťou Hosťa je správať sa tak, aby svojím konaním neohrozil svoje zdravie, ani zdravie ostatných hostí.
5.5 Hosť zodpovedá za škody ním spôsobené v plnom rozsahu a je povinný uhradiť bezodkladne celú sumu poškodenej veci. Hosť zodpovedá za škody spôsobené všetkými osobami, ktoré sú s ním ubytované.
5.6 Hosť nemôže v Apartmáne premiestňovať interiérové zariadenie, robiť akékoľvek úpravy alebo zásahy do zariadenia. 
5.7 Hosť nie je oprávnený nechať deti vo veku do 15 rokov bez dozoru dospelej osoby v Apartmáne. Za bezpečnosť a škody spôsobené deťmi v Apartmáne zodpovedá rodič/zodpovedná osoba. 
5.8 Hostia sú povinní v čase od 22.00 hod do 06.00 hod dodržiavať nočný pokoj. V prípade ak  hostia aj po upozornení porušia dodržiavanie nočného pokoja je prevádzkovateľ, príp. zamestnanec recepcie oprávnený hostí vykázať z Apartmánu. V prípade, ak boli Hostia vykázaní z Apartmánu, pre nadmernú hlučnosť alebo z dôvodu ničenia predmetu ubytovania vzniká prevádzkovateľovi nárok na zmluvnú pokutu vo výške 100 €. V prípade, ak boli hostia vykázaní z apartmánu, nemajú nárok na náhradné ubytovanie a ani na finančnú náhradu objednaných služieb. 
5.9 Ubytovanie zvierat nie je povolené.
5.10 V apartmáne je zakázané fajčiť a užívať akékoľvek omamné a psychotropné látky. 
5.11 Prevádzkovateľ nezodpovedá za stratu alebo akékoľvek poškodenie motorového vozidla Hosťa a vecí nachádzajúcich sa v tomto motorovom vozidle.
5.12 Sťažnosti klientov a prípadné návrhy na zlepšenie činnosti Prevádzkovateľa prosíme posielať na mail:  info@chaletotupne.sk
5.13 Hosťovi nie je dovolené brať na izbu športové náradie a predmety, pre ktoré je na úschovu vyhradené miesto.

6 Reklamácie
6.1 Hosť je povinný uplatniť reklamáciu ihneď, bez zbytočného odkladu po tom, čo zistí dôvody na uplatnenie reklamácie, najneskôr však nasledujúci kalendárny deň inak právo na reklamáciu zaniká. 
6.2 Prevádzkovateľ po uplatnení reklamácie preskúma opodstatnenosť reklamácie a rozhodne o spôsobe jej vybavenia ihneď, v zložitých prípadoch do 3 pracovných dní. Lehota na vybavenie nepresiahne 30 dní odo dňa jej uplatnenia.  Hosť je povinný poskytnúť potrebnú súčinnosť pre riadne vybavenie reklamácie. 

7 Zmena a zrušenie rezervácie a storno
7.1 Akékoľvek zmeny v termíne rezervácie sú možné na základe dohody s prevádzkovateľom. Prevádzkovateľ si vyhradzuje právo na individuálne posúdenie žiadosti hosťa o zmenu termínu. Na zmeny rezervácie po Potvrdení úhrady a rezervácie nemá Hosť právny nárok.
7.2 V okamihu uzatvorenia zmluvy na diaľku o poskytnutí služieb nie je hosť oprávnený odstúpiť od zmluvy o poskytovaní služieb v zmysle § 7 ods. 6 písm k) zákona č. 102/2014 Z.z. o ochrane spotrebiteľa pri predaji alebo poskytnutí služieb na základe zmluvy uzatvorenej na diaľku alebo zmluvy uzatvorenej mimo prevádzkových priestorov predávajúceho a o zmene a doplnení niektorých zákonov v znení neskorších predpisov.
7.3 Hosť má kedykoľvek pre začatím ubytovania právo odstúpiť od zmluvy písomným oznámením prevádzkovateľovi. 
7.4 Výška storno poplatkov pri rušení rezervácie:
1. Storno  59-30 dní pred termínom nástupu - 50 % zo zaplatenej zálohy za dohodnuté služby
2. 29 dní pred termínom nástupu - 100 % zo zaplatenej zálohy za dohodnuté služby
7.5 V prípade, že hosť za seba zaistí náhradu, je oslobodený od storno poplatku.
7.6 Prevádzkovateľ je oprávnený odstúpiť od zmluvy a nevzniká mu povinnosť poskytnúť zákazníkovi alebo účastníkovi pobytu rezervované služby v prípade vzniku okolností vylučujúcich zodpovednosť. Okolnosťami vylučujúcimi zodpovednosť sú prekážky, ktoré nastali nezávisle na vôli prevádzkovateľa, ktoré bránia v splnení jeho povinností a nemožno rozumne predpokladať, že by prevádzkovateľ túto prekážku alebo jej následky odvrátil alebo prekonal, ani že by v čase vzniku zmluvného vzťahu mohol túto prekážku predvídať, t.j. prekážky tzv. vyššej moci (živelné pohromy, štrajky, vojnové konflikty, katastrofy, prerušenie dodávok atď.), ktoré nespadajú pod kontrolu prevádzkovateľa a ktoré znemožňujú alebo narušujú plnenie povinnosti prevádzkovateľa. V prípade vzniku okolnosti tzv. vyššej moci je prevádzkovateľ povinný o tejto skutočnosti bezodkladne informovať zákazníka aj s uvedením predpokladanej doby jej trvania. Prevádzkovateľ sa s Hosťom dohodne individuálne na spôsobe riešenie vzniknutej situácie. Hosť však nemá právo na náhradu akejkoľvek škody vzniknutej v dôsledku okolností vylučujúcich zodpovednosť. 
7.7 Prevádzkovateľ je ďalej oprávnený odstúpiť od zmluvy v prípade, ak Hosť pri rezervácii ubytovacieho zariadenia uviedol zavádzajúce alebo nepravdivé údaje týkajúce sa podstatných skutočností pre uzavretie zmluvy. Hosť v tomto prípade nemá nárok na odstupné, kompenzáciu ani náhradu škody. 

8. Ochrana osobných údajov
8.1	Informácie týkajúce sa ochrany osobných údajov sú uvedené v Zásadách ochrany súkromia a spracúvania osobných údajov a sú zverejnené na internetovej stránky www.chaletotupne.sk.

9. Záverečné ustanovenia
9.1 Ak akékoľvek ustanovenie týchto VOP  je alebo sa stane neplatným alebo nevykonateľným, neovplyvní to zákonnosť, platnosť ani vykonateľnosť zostávajúcich ustanovení týchto VOP s výnimkou, ak by dôležitosť alebo iné okolnosti vzťahujúce sa na neplatné ustanovenia týchto VOP znamenali, že dané ustanovenie nie je možné oddeliť od zostávajúcich ustanovení týchto VOP.
9.2 Tieto VOP, ako aj všetky právne vzťahy vznikajúce na ich základe a pri uskutočňovaní rezervácie podľa týchto VOP, sa riadia právnym poriadkom Slovenskej republiky. Všetky právne vzťahy týmito VOP neupravené sa riadia všeobecne záväznými právnymi predpismi platnými na území Slovenskej republiky.
9.3 Tieto VOP nadobúdajú účinnosť dňa 01.05.2020.
9.4 Hosť doručením rezervácie, jej potvrdením a následne úhradou za služby potvrdzuje, že sú mu všeobecné obchodné podmienky známe a že s ich obsahom súhlasí.

